SONIC ทะยานไม่หยุด-พุ่งอีก 10% “ออลไทม์ไฮ” จับตากำไร Q2 โตทะลัก 485%
SONIC ทะยานไม่หยุด-พุ่งอีก 10% “ออลไทม์ไฮ” โบรกฯชี้กำไร Q2 โตทะลัก 485% เทียบช่วงเดียวกันของปีก่อน จากปริมาณการส่งออกและนำเข้าเติบโต และค่าระวางเรือตู้คอนเทนเนอร์ปรับตัวสูงต่อเนื่อง แนะซื้อเป้า 5 บาท
7 ก.ค. 2564

ผู้สื่อข่าวรายงานว่า วันนี้(7 ก.ค.64) ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC  ณ เวลา 11.44 น. อยู่ที่ระดับ 4.94 บาท บวก 0.46 บาท หรือ 10.27% ด้วยมูลค่าซื้อขาย 411.18 ล้านบาท ราคาหุ้นสูสุดตั้งแต่เข้าตลาดเมื่อวันที่ 19 ต.ค.61

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ว่า SONIC หลังจากกำไรสร้างสถิติสูงสุดเป็นประวัติการณ์ในไตรมาส 1/2564 ที่ 40.8 ล้านบาท จากปริมาณการส่งออกและนำเข้าของไทยที่เติบโตขึ้น และค่าระวางเรือตู้คอนเทนเนอร์ที่ปรับตัวสูงอย่างขึ้นต่อเนื่อง ซึ่งคาดการณ์ว่ากำไรไตรมาส 2/2564 จะสดใสใกล้เคียงกันที่ 39.0 ล้านบาท เพิ่มขึ้น 485.1% จากงวดเดียวกันของปีก่อน
โดยกำไรที่เติบโตก้าวกระโดดจากปีก่อนหน้า เนื่องจากไตรมาส 2/2563 มีผลกระทบจากมาตรการล็อคดาวน์ในหลายประเทศ กำไรที่สดใสในไตรมาส 2/2564 หลักๆมาจากรายได้รวมที่คาดการณ์ว่าจะเดินหน้าทำสถิติสูงสุดใหม่อย่างต่อเนื่อง ที่ 612.5 ล้านบาท เพิ่มขึ้น 1.3% จากไตรมาสก่อนหน้าและเพิ่มขึ้น 114.3% จากงวดเดียวกันของปีก่อน ซึ่งการเติบโตหลักมาทางธุรกิจขนส่งทางเรือ (Freight forwarder) ตามปริมาณการค้า ในช่วงเดือนเมษายนถึงพฤษภาคม ที่สูงถึง 1.37 ล้านล้านบาท สูงกว่าปริมาณเฉลี่ยต่อเดือนในไตรมาส 1/2564 ดาว 7% และค่าระหว่างเรือที่ยังปรับขึ้นต่อเนื่อง
ขณะที่ดัชนีค่าระหว่างเรือ SCFI ตั้งแต่ต้นไตรมาส 2 จนถึงปัจจุบันอยู่ที่ 3222 จุด เพิ่มขึ้น 15.1% จากไตรมาสก่อนหน้าและเพิ่มขึ้น 259.1% จากงวดเดียวกันของปีก่อน
ทั้งนี้ หากประมาณการเป็นไปตามคาดการณ์กำไรครึ่งปีแรก 2564 จะเป็น 79.9 ล้านบาท เพิ่มขึ้น 299.4% จาดงวดเดียวกันของปีก่อนหน้าและคิดเป็น 66% ของคาดการณ์ทั้งปีที่ 120.7 ล้านบาทเพิ่มขึ้น 101.8% จากวัดเดี๋ยวของปีก่อนประมาณการของฝ่ายวิจัยอาจมีอัพไซด์ ราว 15% ถึง 20% เนื่องจากแนวโน้มไตรมาส3 / 2564 ยังดูดีจากฤดูกาลการส่งออกและการค้าโลกประกอบกับสถานการณ์ Supply เรือของตู้คอนเทนเนอร์แม้จะผ่อนคลายจากในช่วงปลายปีก่อนแต่ดีมานด์ที่ยังมีอยู่สูงมากทำให้ค่าระวางเรือยังคงปรับสูงขึ้น
โดยประมาณการปัจจุบันทางนักวิเคราะห์ยังคงคาดการณ์กำไรปี 2564 ที่ 120.7 ล้านบาท (เพิ่มขึ้น 101.8% จากงวดเดียวกันของปีก่อนหน้า) และปี 2563 ที่ 126.2 ล้านบาท (เพิ่มขึ้น 4.6% จากงวดเดียวกันของปีก่อนหน้า) และปี 2566 ที่ 135.3 ล้านบาทเพิ่มขึ้น 7.2% จากงวดเดียวกันของปีก่อนหน้า ซึ่งคิดเป็นกำไรโตเฉลี่ย 31% CAGR และคงราคาเป้าหมายปี 2564 ที่ 5.00 บาท (PE25.0เท่า PEG0.8)
อย่างไรก็ตาม หากกำไรไตรมาส 2/2564 เป็นไปตามคาดการณ์หรือดีกว่าคาดการณ์ ซึ่งราคาเป้าหมายจะมีอัพไซด์ โดยราคาเป้าหมายอาจขยับขึ้นมาเป็น กว่า 6 บาท ทั้งนี้ราคาเป้าหมายดังกล่าวยังไม่รวมการใช้สิทธิของวอร์แรนท์ ซึ่งหากตั้งสมมุติฐานให้ SONIC-W1 ทยอยใช้สิทธิเท่ากันทุกครั้งใน2ปีนี้ (ใช้สิทธิครั้งแรกเดือนตุลาคม 2564) ราคาเป้าหมายปีนี้จะ dilute เป็น 4.88 บาท